
Text rozhodnutia
Súd: Špecializovaný trestný súd Spisová značka: 2T/7/2014 Identifikačné číslo súdneho spisu: 9514100034 Dátum vydania rozhodnutia: 27. 03. 2014 Meno a priezvisko sudcu, VSÚ: ruzena sabova ECLI: ECLI:SK:SSPK:2014:9514100034.1 TRESTNÝ ROZKAZ V MENE SLOVENSKEJ REPUBLIKY Samosudkyňa Špecializovaného trestného súdu v trestnej veci obvinenej O. B. pre prečin podplácania podľa § 333 odsek 1 Trestného zákona dňa 27. marca 2014 v Pezinku, takto r o z h o d o l : obvinená O. B. - rodená B., narodená XX.XX.XXXX V. Z., dôchodkyňa, trvalé bydlisko J. Č.. XXX/XX, Z. - L. A., j e v i n n á , ž e dňa 31.10.2012 v čase medzi 10.09 h a 10.19 h v ordinácii praktického lekára pre dospelých F.. X. O., ktorá sa nachádza v budove polikliniky A. Z. O. R. X V. Z., v súvislosti s obstarávaním veci všeobecného záujmu poskytla F.. X. O. finančný úplatok, a to bankovku nominálnej hodnoty 5,- Eur, ktorú mu položila na písací stôl a on túto vložil do vrchnej zásuvky písacieho stola vpravo, po čom bez akéhokoľvek lekárskeho vyšetrenia O. B. a jej manželovi F. B., nar. XX.XX.XXXX, trvale bytom J. XXX/XX, Z. - L. A., bez jeho prítomnosti a bez akéhokoľvek lekárskeho vyšetrenia na základe fiktívne stanovených diagnóz potvrdil preukazy o trvaní dočasnej pracovnej neschopnosti, ktoré slúžia ako podklad na vyplatenie dávok a boli za týmto účelom odovzdané na Odbore sociálnych vecí a rodiny, Úradu práce, sociálnych vecí a rodiny, Štefánikova trieda č. 88, Nitra, t e d a inému v súvislosti s obstarávaním veci všeobecného záujmu priamo poskytla úplatok, č í m s p á c h a l a prečin podplácania podľa § 333 odsek 1 Trestného zákona. Z a t o s a o d s u d z u j e : podľa § 333 odsek 1 Trestného zákona s prihliadnutím na § 36 písmeno j), § 37 písmeno m), § 38 odsek 2 Trestného zákona na trest odňatia slobody vo výmere 1 (jedného) roka; podľa § 49 odsek 1 písmeno a) Trestného zákona sa výkon trestu odňatia slobody podmienečne odkladá; podľa § 50 odsek 1 Trestného zákona sa určuje skúšobná doba v trvaní 2 (dva) roky. Poučenie: Proti tomuto trestnému rozkazu môže podať podľa § 355 Trestného poriadku obvinený a osoby, ktoré sú oprávnené podať v jej prospech odvolanie, ako aj prokurátor odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Ak proti trestnému rozkazu podala oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak prokurátor predniesol na hlavnom pojednávaní obžalobu, trestný rozkaz sa ruší, inak sa stane právoplatným a vykonateľným podľa §356; právoplatný výrok o uložení ochranného opatrenia zhabania peňažnej čiastky sa stane vykonateľným podľa § 289 odsek 5. Proti výroku, ktorým bolo uložené ochranné opatrenie, môže zúčastnená osoba podať odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže tak urobiť len s jej výslovným súhlasom. Ak bol odpor podaný v lehote a nebol vzatý späť trestný rozkaz sa ruší. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom.

Zdroj: KAUZIS.SK – https://www.kauzis.sk/judikatura/r/ECLI:SK:SSPK:2014:9514100034.1 (dáta aktuálne k 12. 11. 2026). Záväzné je znenie zverejnené súdom.




